

ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«04» красавіка 2023 г.
	         № 45 
	   г. Масква




Аб унясенні змяненняў у Рашэнне Камісіі Мытнага саюза
ад 20 верасня 2010 г. № 378

У адпаведнасці з пунктам 2 артыкула 8 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Рашэнне Камісіі Мытнага саюза ад 20 верасня 2010 г. № 378 «Аб класіфікатарах, якія выкарыстоўваюцца для запаўнення мытных дакументаў» змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


	Старшыня Калегіі
Еўразійскай эканамічнай камісіі
	
М. Мясніковіч


9


ДАДАТАК
да Рашэння Калегіі
Еўразійскай эканамічнай камісіі
ад 4 красавіка 2023 г. № 45





ЗМЯНЕННІ, 
якія ўносяцца ў Рашэнне Камісіі Мытнага саюза
ад 20 верасня 2010 г. № 378

1. У класіфікатары асаблівасцей перамяшчэння тавараў (Дадатак 2):
а) пасля пазіцыі з кодам 071 дапоўніць пазіцыяй наступнага зместу:
	«072
	Замежныя тавары (абсталяванне, уключаючы машыны, механізмы, а таксама камплектуючыя і запасныя часткі да абсталявання, інструменты, матэрыялы і іншыя вырабы), якія ўвозяцца (увезены) на мытную тэрыторыю Еўразійскага эканамічнага саюза да 31 снежня 2043 г. і прызначаны для будаўніцтва (стварэння, збудавання), забеспячэння функцыянавання (эксплуатацыі, выкарыстання) штучных астравоў, установак, збудаванняў або іншых аб’ектаў, што знаходзяцца ў межах унутраных марскіх вод і тэрытарыяльнага мора дзяржавы – члена Еўразійскага эканамічнага саюза, і забеспячэння бяспекі на адпаведных тэрыторыях пры геалагічным вывучэнні нетраў, пошуку і ацэнцы радовішчаў карысных выкапняў, разведцы і распрацоўцы марскіх радовішчаў вуглевадароднай сыравіны»;



б) пасля пазіцыі з кодам 178 дапоўніць пазіцыяй наступнага зместу:

	«179
	Алкагольная прадукцыя, якая ўвозіцца (увезена) у Расійскую Федэрацыю з мэтай нанясення федэральных спецыяльных марак (у тым ліку якая змяшчаецца пад мытную працэдуру мытнага склада для нанясення федэральных спецыяльных марак, якая выпускаецца ў адпаведнасці з заяўленай мытнай працэдурай пасля нанясення федэральных спецыяльных марак, якая вывозіцца ў адпаведнасці з мытнай працэдурай рээкспарту без нанясення федэральных спецыяльных марак) (для Расійскай Федэрацыі)».



2. У класіфікатары льгот па выплаце мытных плацяжоў 
(Дадатак 7):
а) у падраздзеле 1.1:
пазіцыю з кодам ВС выкласці ў наступнай рэдакцыі:
	«Вызваленне ад выплаты ўвазной мытнай пошліны ў дачыненні да грамадзянскіх пасажырскіх самалётаў, што класіфікуюцца кодамі 8802 40 003 5 і 8802 40 003 6 ТН ЗЭД ЕАЭС і ўвозяцца на мытную тэрыторыю Еўразійскага эканамічнага саюза 
па 31 снежня 2031 г. уключна з мэтай іх выкарыстання ў межах тэрыторыі дзяржавы – члена Еўразійскага эканамічнага саюза, у якую ажыццяўляецца ўвоз гэтага тавару, а таксама для перавозак паміж тэрыторыямі дзяржаў – членаў Еўразійскага эканамічнага саюза і (або) для міжнародных перавозак
	ПС»; 



пасля пазіцыі з кодам ЦД дапоўніць пазіцыяй наступнага зместу:

	«Вызваленне ад выплаты ўвазной мытнай пошліны ў дачыненні да рэфрыжэратарных кантэйнераў з даўжынёй ад 20 да 
40 футаў, што класіфікуюцца кодам 8418 69 000 8 ТН ЗЭД ЕАЭС
	РК»;



б) пункт 6.4.1 падраздзела 6.4 дапоўніць пазіцыямі наступнага зместу:

	«Вызваленне ад выплаты ПДВ у дачыненні да транспартных сродкаў, якія прыводзяцца ў рух толькі электрычным рухавіком і класіфікуюцца ў таварных пазіцыях 8702 40 і 8703 80 ТН ЗЭД ЕАЭС
	ЭМ

	Вызваленне ад выплаты ПДВ у дачыненні да абсталявання для зараду электрычнасцю транспартных сродкаў, якія прыводзяцца ў рух толькі электрычным рухавіком і класіфікуюцца ў таварных пазіцыях 8504 40 550 0 і 8504 90 980 0 ТН ЗЭД ЕАЭС
	ЭР 

	Вызваленне ад выплаты ПДВ у дачыненні да спецыялізаваных тавараў і абсталявання, прызначаных для будаўніцтва энергетычных установак на аснове выкарыстання аднаўляльных крыніц энергіі
	ЭУ

	Вызваленне ад выплаты ПДВ у дачыненні да камплектуючых частак, прызначаных для зборкі трактароў і аўтатранспартных сродкаў
	КЧ

	Вызваленне ад выплаты ПДВ у дачыненні да абсталявання і яго камплектуючых, што адпавядаюць патрабаванням энерга- і рэсурсаэфектыўнасці, якія вызначаюцца Кабінетам Міністраў Кыргызскай Рэспублікі
	РЭ

	Вызваленне ад выплаты ПДВ у дачыненні да сыравіны, прызначанай для вытворчасці алею, кармоў для птушак і рыб
	ПЗ

	Вызваленне ад выплаты ПДВ у дачыненні да кантрольна-касавых машын, уключаных у рэестр кантрольна-касавых машын
	КК

	Вызваленне ад выплаты ПДВ у дачыненні да афініраваных стандартных і мерных зліткаў, інвестыцыйных манет, якія ўвозяцца Нацыянальным банкам Кыргызскай Рэспублікі
	ІМ

	Вызваленне ад выплаты ПДВ у дачыненні да тавараў, набытых па дагаворах мурабаха і іджара мунтахія бітамлік у адпаведнасці з ісламскім фінансаваннем
	ДІ

	Вызваленне ад выплаты ПДВ у дачыненні да паветраных суднаў з годам выпуску не большым за 15 гадоў, што класіфікуюцца кодамі 8802 40 003 5, 8802 40 003 6 і 8802 40 004 6 ТН ЗЭД ЕАЭС
	ПС

	Вызваленне ад выплаты ПДВ у дачыненні да рухавікоў і запасных частак да паветраных суднаў, прадугледжаных артыкулам 300 Падатковага кодэкса Кыргызскай Рэспублікі, згодна з пералікам, які зацвярджаецца Кабінетам Міністраў Кыргызскай Рэспублікі
	РЗ

	Вызваленне ад выплаты ПДВ у дачыненні да тавараў, якія ўвозяцца з прымяненнем рэжыму ўмоўнага налічэння ПДВ
	ТУ».



3. У класіфікатары відаў дакументаў і звестак (Дадатак 8):
а) у раздзеле 1:
пасля пазіцыі з кодам 01125 дапоўніць пазіцыяй наступнага зместу:

	«01126
	Дакументы, якія пацвярджаюць выкананне спецыяльных эканамічных мер, уведзеных Расійскай Федэрацыяй»;



пасля пазіцыі з кодам 01420 дапоўніць пазіцыяй наступнага зместу:

	«01421
	Заява аб бяспецы тавараў электроннага гандлю»;



б) раздзел 7 дапоўніць пазіцыяй наступнага зместу:
 
	«07052
	Пасведчанне аб рэгістрацыі асобы, якая ажыццяўляе аперацыі з прамагонным бензінам, ці пасведчанне аб рэгістрацыі асобы, якая ажыццяўляе аперацыі з бензолам, параксілолам або ортаксілолам, ці пасведчанне аб рэгістрацыі асобы, якая ажыццяўляе аперацыі па перапрацоўцы сярэдніх дыстылятаў, ці пасведчанне аб рэгістрацыі асобы, якая ажыццяўляе аперацыі па перапрацоўцы нафтавай сыравіны, ці пасведчанне аб рэгістрацыі асобы, якая ажыццяўляе аперацыі па перапрацоўцы этану, ці пасведчанне аб рэгістрацыі асобы, якая ажыццяўляе аперацыі па перапрацоўцы звадкаваных вуглевадародных газаў (для Расійскай Федэрацыі)».



4. У класіфікатары відаў падаткаў, збораў і іншых плацяжоў, спагнанне якіх ускладзена на мытныя органы (Дадатак 9):
а) падраздзел 2.4 выкласці ў наступнай рэдакцыі:
	«2.4. Акцызы

	2.4.1. Акцыз на этылавы спірт з харчовай сыравіны, вінны спірт, вінаградны спірт (за выключэннем дыстылятаў віннага, вінаграднага, пладовага, каньячнага, кальвадоснага, віскавага)
	4010

	2.4.2. Акцыз на дыстыляты вінны, вінаградны, пладовы, каньячны, кальвадосны, віскавы
	4140

	2.4.3. Акцыз на этылавы спірт з нехарчовай сыравіны
	4150

	2.4.4. Акцыз на спіртазмяшчальную прадукцыю
	4020

	2.4.5. Акцыз на алкагольную прадукцыю з аб’ёмнай доляй этылавага спірту большай за 9 працэнтаў (за выключэннем піва, він (акрамя мацаванага (лікёрнага) віна), він налівам, фруктовых він, пладовай алкагольнай прадукцыі, пеністых він, а таксама за выключэннем вінных напіткаў, вінаградазмяшчальных напіткаў, пладовых алкагольных напіткаў, якія вырабляюцца без дабаўлення рэктыфікаванага этылавага спірту, вырабленага з харчовай сыравіны, і (або) без дабаўлення спіртаваных вінаграднага або іншага пладовага сусла, і (або) без дабаўлення дыстылятаў, і (або) без дабаўлення мацаванага (лікёрнага) віна) 
	4120

	2.4.6. Акцыз на алкагольную прадукцыю з аб’ёмнай доляй этылавага спірту да 9 працэнтаў уключна (за выключэннем піва, напіткаў, якія вырабляюцца на аснове піва, він, вінаматэрыялаў, фруктовых він, пладовай алкагольнай прадукцыі, пеністых він, а таксама за выключэннем вінных напіткаў, пладовых алкагольных напіткаў, якія вырабляюцца без дабаўлення рэктыфікаванага этылавага спірту, вырабленага з харчовай сыравіны, і (або) без дабаўлення спіртаваных вінаграднага або іншага пладовага сусла, і (або) без дабаўлення дыстылятаў, і (або) без дабаўлення мацаванага (лікёрнага) віна)
	4130

	2.4.7. Акцыз на віны
	

	Акцыз на віны, фруктовыя віны, віны налівам (за выключэннем пеністых він, мацаванага (лікёрнага) віна), пладовую алкагольную прадукцыю
	4370

	Акцыз на пеністыя віны, а таксама вінныя напіткі, вінаградазмяшчальныя напіткі, пладовыя алкагольныя напіткі, якія вырабляюцца без дабаўлення рэктыфікаванага этылавага спірту, вырабленага з харчовай сыравіны, і (або) без дабаўлення спіртаваных вінаграднага або іншага пладовага сусла, і (або) без дабаўлення дыстылятаў, і (або) без дабаўлення моцнага (лікёрнага) віна
	4380

	2.4.8. Акцыз на сідр, пуарэ, медавуху
	4160

	2.4.9. Акцыз на вінаграднае сусла, пладовае сусла, пладовыя зброджаныя матэрыялы
	4350

	2.4.10. Акцыз на піва
	

	Акцыз на піва з нарматыўным (стандартызаваным) утрыманнем аб’ёмнай долі этылавага спірту да 0,5 працэнта ўключна
	4100

	Акцыз на піва з нарматыўным (стандартызаваным) утрыманнем аб’ёмнай долі этылавага спірту большым за 0,5 працэнта і да 
8,6 працэнта ўключна, напіткі, якія вырабляюцца на аснове піва
	4210

	Акцыз на піва з нарматыўным (стандартызаваным) утрыманнем аб’ёмнай долі этылавага спірту большай за 8,6 працэнта
	4220

	2.4.11. Акцыз на тытунёвую прадукцыю
	

	Акцыз на тытунь для люлькі, курыльны, жавальны, смактальны, нюхальны, кальянны (за выключэннем тытуню, які выкарыстоўваецца ў якасці сыравіны для вытворчасці тытунёвай прадукцыі)
	4030

	Акцыз на цыгары
	4230

	Акцыз на цыгарылы (цыгарыты), бідзі, крэтэк
	4240

	Акцыз на цыгарэты, папіросы
	4250

	2.4.12. Акцыз на электронныя сістэмы дастаўкі нікаціну
	4270

	2.4.13. Акцыз на вадкасці для электронных сістэм дастаўкі нікаціну
	4280

	2.4.14. Акцыз на тытунь (тытунёвыя вырабы), прызначаны для спажывання шляхам награвання
	4290

	2.4.15. Акцыз на ўстройствы для награвання тытуню
	4360

	2.4.16. Акцыз на аўтамабілі легкавыя і матацыклы
	

	Акцыз на аўтамабілі легкавыя з магутнасцю рухавіка да 67,5 кВт (90  к.с.) уключна
	4060

	Акцыз на аўтамабілі легкавыя з магутнасцю рухавіка большай за 67,5 кВт (90 к.с.) і да 112,5 кВт (150 к.с.) уключна
	4180

	Акцыз на аўтамабілі легкавыя з магутнасцю рухавіка большай за 112,5 кВт (150 к.с.) і да 150 кВт (200 к.с.) уключна
	4300

	Акцыз на аўтамабілі легкавыя з магутнасцю рухавіка большай за 150 кВт (200 к.с.) і да 225 кВт (300  к.с.) уключна
	4310

	Акцыз на аўтамабілі легкавыя з магутнасцю рухавіка большай за 225 кВт (300 к.с.) і да 300 кВт (400 к.с.) уключна
	4320

	Акцыз на аўтамабілі легкавыя з магутнасцю рухавіка большай за 300 кВт (400 к.с.) і да 375 кВт (500 к.с.) уключна
	4330

	Акцыз на аўтамабілі легкавыя з магутнасцю рухавіка большай за 375 кВт (500 к.с.)
	4340

	Акцыз на матацыклы з магутнасцю рухавіка большай за 112,5 кВт (150 к.с.)
	4190

	2.4.17. Акцыз на бензін аўтамабільны
	4040

	2.4.18. Акцыз на прамагонны бензін
	4050

	2.4.19. Акцыз на дызельнае паліва
	4070

	2.4.20. Акцыз на маторныя маслы для дызельных і (або) карбюратарных (інжэктарных) рухавікоў
	4080

	2.4.21. Акцыз на сярэднія дыстыляты
	4260

	2.4.22. Акцыз на цукразмяшчальныя напіткі
	4400»;


 
б) падраздзел 6.3 пасля пазіцыі з кодам 4190 дапоўніць пазіцыямі наступнага зместу:

	«Акцыз на тытунь для люлькі, курыльны, жавальны, смактальны, нюхальны, кальянны (за выключэннем тытуню, які выкарыстоўваецца ў якасці сыравіны для вытворчасці тытунёвай прадукцыі)
	 4200

	Акцыз на вырабы з тытунём, які награваецца (тытунёвая палачка, капсула з тытунём, якія награваюцца, і іншае)
	4210

	Акцыз на нікаціназмяшчальную вадкасць у картрыджах, рэзервуарах і іншых кантэйнерах для выкарыстання ў электронных цыгарэтах
	4220

	Акцыз на іншыя антыдэтанатары на аснове злучэнняў свінцу, якія выкарыстоўваюцца для тых жа мэт, што і нафтапрадукты
	4230

	Акцыз на прысадкі да змазачных масел, якія змяшчаюць нафту або нафтапрадукты, атрыманыя з бітумінозных парод
	4240

	Акцыз на іншыя нафтапрадукты (біяпаліва, паліва экалагічнае, сумесь лёгкіх дыстылятаў)
	4250

	Акцыз на аднаразовыя электронныя сістэмы дастаўкі нікаціну з нікацінавай вадкасцю ў адным корпусе
	4260

	Акцыз на электронныя сістэмы дастаўкі нікаціну
	4270».

